13. Пети Световен форум по въпросите на водата в Истанбул, 16-22 март 2009 г. (гласуване) 
- След гласуването на изменение 5:
Inés Ayala Sender
Г-н председател, Международното изложение в Сарагоса през 2008 г. приключи на 14 септември 2008 г. То бе първото изложение, посветено изключително на водите и устойчивото развитие, и първото, в което Европейският парламент взе равнопоставено участие наред с Комисията.
Трите месеца постоянни разисквания с над 2 000 експерти и неправителствени организации доведе до подписването на Хартата от Сарагоса, която точно отразява състоянието на разискването между Мексико 2006 и Истанбул. Затова и предлагаме следното съображение, което ще прочета на английски:
(EN) "having regard to the Zaragoza Charter of 2008 "A New Comprehensive Vision of Water” and the recommendations of the Water Tribune adopted on 14 September 2008, the closing day of the 2008 Zaragoza International Exhibition, and forwarded to the Secretary-General of the United Nations" (като взе предвид Хартата от Сарагоса от 2008 г. "Нова всеобхватна визия за водата" и препоръките на Трибуната за водата, приети на 14 септември 2008 г., заключителния ден на Международното изложение в Сарагоса през 2008 г. и предадени на генералния секретар на ООН,)
